Джордж Байрон
Значи няма веч да има срещи…

Превод от английски: Борис Младенов-Young, 2011

chitanka.info

Значи няма веч да има срещи

и разходки нощни до зори,

нищо че в сърцата ни горещи

любовта ни все така пламти.

Мечът ножницата изхабява

и душата влюбена — гръдта,

и сърцето с време залинява,

и почивка търси любовта.

Но макар че тайнствена и нежна

за любов е дадена нощта,

няма веч да бродим в страст метежна

с шепот тих, на лунна светлина.

Дж. Г. Байрон

Превод от английски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.